
AVIZ
asupra proiectului de Lege pentru aprobarea Ordonanței de urgență a Guvernului nr.147/2020 privind acordarea unor zile libere pentru părinți în vederea supravegherii copiilor, în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreşcolară, ca urmare a răspândirii coronavirusului SARS-COV-2
(PLx. 584/2020)



	În baza prevederilor art. 94 și 115 alin. (3) din Regulamentul Camerei Deputaţilor, republicat, cu adresa nr. PLx. 584 din 30 septembrie 2020, Comisia pentru învăţământ, ştiinţă, tineret şi sport a primit, spre avizare, în procedură de urgență, proiectul de Lege pentru aprobarea Ordonanței de urgență a Guvernului nr.147/2020 privind acordarea unor zile libere pentru părinți în vederea supravegherii copiilor, în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară, ca urmare a răspândirii coronavirusului SARS-COV-2.
Proiectul de lege a fost dezbătut în Comisie în ședința din 14 octombrie 2020.
Comisia, cu unanimitatea voturilor celor prezenți, a hotărât să emită aviz favorabil cu un amendament admis asupra proiectului de lege menționat. 
	În raport cu obiectul şi conţinutul său, proiectul de lege face parte din categoria legilor ordinare.


   	               PREŞEDINTE 				                SECRETAR
     Prof. univ. dr. ing. Sorin Mihai CÎMPEANU	                Viorel STAN




      Șef birou Ioana Mînzu


Anexa
AMENDAMENT ADMIS

	Nr.
crt.
	Text
OUG 147/2020 
adoptat de Senat
	Text adoptat de Comisie
(autor amendament)
	Motivație

	1.
	Art. 2 - (1) Persoanele prevăzute la art. 1 alin. (2) au dreptul la zile libere plătite pe toata perioada în care se decide limitarea sau suspendarea activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară.
(2) Zilele libere se acordă la cererea părintelui care îndeplinește condițiile prevăzute la art. 1 alin. (2) și este definit la art. 1 alin. (3), depusă la angajatorul acestuia.
(3) Cererea prevăzută la alin. (2) este însoțită de o declarație pe propria răspundere a celuilalt părinte, de o copie a certificatului/certificatelor de naștere al/ale copilului/copiilor sau a documentului care atestă calitatea prevăzută la art. 1 alin.(3) în care solicită zilele libere, precum și, dacă este cazul de o copie a certificatului de încadrare în grad de handicap al copilului ori adultului în vârstă de până la 26 ani. Declarația pe propria răspundere a celuilalt părinte va conține elemente din care să rezulte că acesta nu a solicitat la locul său de muncă zile libere ce i s-ar cuveni potrivit prezentei legi, că nu are contractul de muncă suspendat pentru întreruperea temporară a activității angajatorului și nu se află în una dintre situațiile prevăzute la art. 1 alin. (6).
(4)	Modelul cererii și al declarației pe proprie răspundere prevăzute la alin.(3) se stabilesc prin ordin al ministrului muncii și protecției sociale, la propunerea Agenției Naționale pentru Ocuparea Forței de Muncă, și se publică în Monitorul Oficial al României, Partea I.
(5) Angajatorul este obligat să acorde zilele libere dacă angajatul solicita acest drept în baza prevederilor prezentei ordonanțe de urgență.
	






















După alineatul (5) al articolului 2 se introduce un nou alineat, alin. (6), cu următorul cuprins:
”(6) Prin derogare de la alin. (2) și (5), acordarea zilelor libere prevăzute la art. 1 pentru angajații din unitățile de producție și distribuție medicamente și echipamente sanitare și pentru personalul din cadrul unităților farmaceutice se realizează doar cu acordul angajatorului.”

Autor: Comisia
	





















[bookmark: _GoBack]Excepțiile la art. 2 alin. (4) din Legea nr. 19/2020 au fost prevăzute pentru a asigura continuitatea în prestarea unor servicii de interes public în sectoare vitale. Activitatea având ca finalitate furnizarea de medicamente către populație reprezintă un serviciu de interes public.

